# Περίπτωση Χρήσης Κράτησης Σημείου Φόρτισης

## Βασική Ροή Γεγονότων

1. Ο Απλός Χρήστης πραγματοποιεί είσοδο στη εφαρμογή με Google Credentials ή άλλο τρόπο OAuth.
2. Η εφαρμογή επιστρέφει τα διαθέσιμα σημεία φόρτισης, βάσει της τρέχουσας τοποθεσίας χρήστη και τα προβάλει σε χάρτη.
3. Ο Απλός Χρήστης επιλέγει το επιθυμητό σημείο φόρτισης, στο οποίο είναι εγκατεστημένοι φορτιστές ηλεκτρικών οχημάτων.
4. Η εφαρμογή εμφανίζει τις διαθέσιμες πληροφορίες για το συγκεκριμένο σημείο φόρτισης, καθώς και εάν υφίσταται ελεύθερος φορτιστής.
5. Ο Απλός Χρήστης πατάει στην επιλογή «Κράτηση Φορτιστή», έτσι ώστε να δεσμεύσει τον φορτιστή για συγκεκριμένη διάρκεια.
6. Ο Ενοικιαστής αποδέχεται την κράτηση, ή η αποδοχή γίνεται αυτόματα από το σύστημα.
7. Η εφαρμογή πραγματοποιεί χρέωση στον λογαριασμό του Απλού χρήστη βάσει της επιθυμητής διάρκειας φόρτισης και εμφανίζεται σχετικό μήνυμα. Στην διάρκεια φόρτισης δεν συνυπολογίζεται η μετάβαση στο σημείο εγκατάστασης φορτιστών (Google Distance Matrix API).
8. Η εφαρμογή παράγει barcode για αξιοποίηση του στο σημείο φόρτισης.
9. Ο Απλός Χρήστης επιλέγει «Μετάβαση στο σημείο».
10. Η εφαρμογή μεταφέρει τις πληροφορίες σημείων σε εξωτερική εφαρμογή (Google Maps) για λήψη οδηγιών μετάβασης στο σημείο φόρτισης.
11. Κατόπιν της έλευσης στο σημείο φόρτισης και της σύνδεσης του οχήματος, ο Απλός χρήστης ενεργοποιεί τον φορτιστή του σημείου με χρήση barcode.

## Εναλλακτική Ροή Γεγονότων 1 – Το σημείο φόρτισης δεν έχει αναγνώστη barcode ενώ επιτρέπει την κλήση API

8.α.1. Η εφαρμογή ειδοποιεί τον χρήστη να ενεργοποιήσει το σημείο φόρτισης όταν φθάσει εκεί, παρέχοντας σχετική επιλογή μέσω της εφαρμογής.

1. Ο Απλός Χρήστης επιλέγει «Μετάβαση στο σημείο».
2. Η εφαρμογή μεταφέρει τις πληροφορίες σημείων σε εξωτερική εφαρμογή (Google Maps) για λήψη οδηγιών μετάβασης σε στο σημείο φόρτισης.
3. Κατόπιν της έλευσης στο σημείο φόρτισης και της σύνδεσης του οχήματος, ο Απλός Χρήστης ενεργοποιεί τον φορτιστή του σημείου μέσω της εφαρμογής με κλήση API.

## Εναλλακτική Ροή Γεγονότων 2 - Το σημείο φόρτισης δεν έχει αναγνώστη barcode ενώ δεν έχει δυνατότητα ενεργοποίησης μέσω κλήσης API.

7.α.1. Η εφαρμογή δεν πραγματοποιεί χρέωση στον λογαριασμό του Απλού χρήστη.

8.α.1. Η εφαρμογή ειδοποιεί τον χρήστη να ενεργοποιήσει το σημείο φόρτισης όταν φθάσει εκεί, μέσω πιστωτικής κάρτας.

1. Ο Απλός Χρήστης επιλέγει «Μετάβαση στο σημείο».
2. Η εφαρμογή μεταφέρει τις πληροφορίες σημείων σε εξωτερική εφαρμογή (Google Maps) για λήψη οδηγιών μετάβασης σε στο σημείο φόρτισης.
3. Κατόπιν της έλευσης στο σημείο φόρτισης και της σύνδεσης του οχήματος, ο Απλός Χρήστης ενεργοποιεί τον φορτιστή του σημείου παρέχοντας σε αυτό στοιχεία πιστωτικής κάρτας (local payment).

# Περίπτωση Χρήσης Δημιουργίας Σημείου Φόρτισης

## Βασική Ροή Γεγονότων

1. Ο ενοικιαστής πραγματοποιεί είσοδο στη εφαρμογή με Google Credentials ή άλλο τρόπο OAuth.
2. Η εφαρμογή επιστρέφει τα σημεία φόρτισης του ενοικιαστή και τα προβάλει σε χάρτη.
3. Ο ενοικιαστής επιλέγει νέο σημείο στο χάρτη.
4. Η εφαρμογή εμφανίζει τη δυνατότητα προσθήκης σημείου.
5. Ο ενοικιαστής επιλέγει την ανωτέρω δυνατότητα.
6. Η εφαρμογή εμφανίζει φόρμα καταχώρησης σημείου ενδιαφέροντος και παρελκόμενων φορτιστών.
7. Ο ενοικιαστής συμπληρώνει τα στοιχεία της φόρμας και πατά το κουμπί «Δημιουργία».
8. Η εφαρμογή ενημερώνει με μήνυμα για την επιτυχή δημιουργία σημείου.